Screenshot: HTV

DONOSIMO transkript razgovora HRT-ove novinarke Katje Kušec s predsjednicom gradskog vijeća i saborskom zastupnicom Nevenkom Bečić, iz sinoćnjeg Dnevnika.

Tekst se nastavlja ispod oglasa

Nevenka Bečić: "Svi građani koji su izlazili vani, a nisu imali potrebe izlazit su sami odgovorni ako im se nešto desilo. Nadalje, ako se radi o starijim sugrađanima, pa svi stariji bi trebali imat ili svoju djecu, a djeca su po zakonu dužna da skrbe o roditeljima, a ukol'ko nemaju djecu, onda su mogli imat nećake ili nećakinje i tijekom života uspostavljat s njima korektne odnose, a ako nemaju nećake i nećakinje, a onda imaju susjede pa su trebali gradit dobrosusjedske odnose".



Katja Kušec: "Vidjeli smo danas u programu HRT-a da je riva potpuno zaleđena."



Nevenka Bečić: "Pa šta je tribalo ić na rivu?"



Katja Kušec: "Pa, vjerojatno ljudi imaju potrebe."



Nevenka Bečić: "A, čekajte, čekajte, čekajte gospođo: 'ko to ide negdje gdje je skroz zaleđeno?"



Katja Kušec: "A i Marmontova je zaleđena, također."



Nevenka Bečić: "Pa zašto treba ić Marmontovom, ima i druga ulica. Nije samo Marmontova i riva. Prema tome preporuka je svih ljudi od struke bila da se ne izlazi vani ukol'ko nije potrebno izić vani. Ukol'ko nije viša sila u pitanju."



Katja Kušec: "A kako ćete se nosit sa činjenicom da bi svaka tužba mogla iznositi...negdje u visini od 15 000 eura. Kako će grad to podnijeti?"



Nevenka Bečić: "Pa, gospođo, svak svakoga može tužit, al' u toj tužbi sigurno neće uspit"



Katja Kušec: "A jel ima grad možda novce ako neka od tužbi bude na korist građana?"



Nevenka Bečić: "Ali ne mogu je dobit jer postoji suodgovornost, tako da to što vi govorite apsolutno ne stoji."

"Izjave nisu vrijedne komentara, to su nebuloze, ja se ne mogu čudom načuditi, pa kuda će ljudi doći u bolnicu nego tim cestama koje vode do bolnice", komentirao je Marasović u Dnevniku izjave Nevenke Bečić.